Dagfinn Bakke

Dagfinn Ingolf Bakke (født 16. august 1933 i Lødingen, død 1. januar 2019 i SvolværDagfinn Bakke er død  - Bladet Vesterålen 1. januar 2019Kunstneren Dagfinn Bakke er død - NRK/Nordland 1. januar 2019) var en norsk maler, avistegner og illustratør. Han var kjent under signaturen DAN.

Dagfinn Bakke tegnet for en rekke bøker og blader, og var blant annet fast tegner for Lofotposten fra 1956 til 1992. Som illustratør arbeidet han særlig med humoristiske illustrasjoner i akvarell og tusjpenn. Som billedkunstner laget han akvareller og grafikk. Han hadde flere separatutstillinger i inn- og utland, og er innkjøpt av blant annet Nasjonalgalleriet. Bakke vokste opp i Kanstadbotn i Lødingen, og bodde og arbeidet i Svolvær i Lofoten.

Bakke tegnet samtlige tegninger i bøkene om Oluf, skrevet av Arthur Arntzen. I 2015 mottok han Petter Dass-medaljen fra Nordlændingernes Forening.

 Referanser 

 Litteratur 
 Bjørn Tore Pedersen. Det stivnede hav : en bok om kunstneren Dagfinn Bakke. Bokbyen forlag 2013. ISBN 978-82-8316-000-0

 Eksterne lenker 
 Bakkes presentasjonssider på norsk og engelsk
 Grafikk og biografi hos Gulden kunstverk

Kategori:Norske malere
Kategori:Norske tegnere
Kategori:Norske grafikere
Kategori:Norske illustratører
Kategori:Norske avistegnere
Kategori:Norske karikaturtegnere
Kategori:Personer fra Lødingen kommune